stanford-oval/wikipedia huggingface dataset:
סאבה (זמרת)
הערות שוליים

↑  Egelund, Lars (5 בדצמבר 2023). "Stjernestunder med Andrea: Den eventyrlige fortælling om diamanten, der fløj fra Etiopien via Ringkøbing til stjernerne". Dagbladet Ringkøbing-Skjern (בדנית). נבדק ב-19 בפברואר 2024. {{cite web}}:  (עזרה)
↑  "Denmark 2024: The 'Melodi Grand Prix' lineup is revealed". Eurovision.tv. EBU. 2024-01-25. נבדק ב-2024-02-17.
↑  Petersen, Rasmus (2024-02-17). "Denmark: Saba wins Melodi Grand Prix 2024". Eurovisionworld.com. נבדק ב-2024-02-18.
↑  Bjerge, Rikke (2020-07-05). "Tvillingerne Anna og Andrea er adopterede: 'Det føles, som om vi ikke er blevet født'" (בדנית). DR. נבדק ב-2024-02-18.
↑  Johansson, Susanne (2023-01-22). "Kendt fra DR-serie var indlagt på den lukkede: Nu overtager hun bærende rolle fra sin kendte søster". B.T. (בדנית). נבדק ב-2024-02-18.
↑  "From Copenhagen to Malmö: Saba will represent Denmark at Eurovision in May". Eurovision.tv. EBU. 2024-02-17. נבדק ב-2024-02-17.
↑  Eurovision 2024 Semi-final 2 Results, eurovisionworld
↑  Gammelgaard, Josefine (28 ביולי 2020). "Anna og Lærke mødte hinanden på psykiatrisk afdeling og blev kærester". Femina (בדנית). נבדק ב-19 בפברואר 2024. {{cite web}}:  (עזרה)
↑  "Fandt hinanden i gruppe for bipolare - nu er de kærester". TV 2 Echo (בדנית). TV 2. נבדק ב-19 בפברואר 2024. {{cite web}}:  (עזרה)
| --- | --- |
בקרת זהויות :  MusicBrainz: 11c7b6b1-7712-47b0-ab62-e0f68db9d8a2
סייפן (דג)

| סייפן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
משפחה:: גמבוזיים
סוג:: סייפן
שם מדעי
 Xiphophorus ‏הקל

Xiphophorus variatus
סייפן (שם מדעי: Xiphophorus) הוא סוג ממשפחת הגמבוזיים. קל להבדיל בין הזכרים לנקבות בעזרת ה"סייף" המעטר את זנבות הזכרים ונתן לדג את שמו.
כיום קיימים גזעים שונים של סייפנים בעלי צבעים מיוחדים, בטן נפוחה, סייף גם אצל נקבות (שלא שינו את מינן), צורת זנב מיוחדת או סייף ארוך במיוחד.
מין האבטיפוס (type species) של הסוג הוא סייפן מצוי.
מינים

| --- | --- |
מיני הסייפן: Xiphophorus alvarezi  Xiphophorus birchmanni  Xiphophorus clemenciae  Xiphophorus cortezi  סייפן מצוי (Xiphophorus hellerii)  Xiphophorus kallmani  Xiphophorus malinche  Xiphophorus mayae  Xiphophorus meyeri  Xiphophorus mixei  Xiphophorus montezumae  Xiphophorus monticolus  Xiphophorus multilineatus:  Xiphophorus nezahualcoyotl  Xiphophorus nigrensis  Xiphophorus pygmaeus  Xiphophorus signum מיני הפלאטי: Xiphophorus andersi  Xiphophorus continens  Xiphophorus couchianus  Xiphophorus evelynae  Xiphophorus gordoni  Xiphophorus kosszanderi  פלטי הכתמים (Xiphophorus maculatus)  Xiphophorus milleri  Xiphophorus roseni  פלטי מגוון (Xiphophorus variatus)  Xiphophorus xiphidium
סייפניים

| סייפניים |
| --- | --- |
 Himantopus mexicanus
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: סייפניים
שם מדעי
 Recurvirostridae ‏בונפרטה, 1854

סייפניים (שם מדעי: Recurvirostridae) היא משפחת עופות שוכני גדה מסדרת החופמאים, בעלי רגליים ארוכות ומקור חד, ארוך ודקיק שמזכיר צורת סיף ומכאן שמם.
הסייפנים חיים במישורי חוף וביצות מלוחות ושולים עם מקורם יצורים קטנים כמו תולעים, רכיכות, חסילונים ודגים קטנים. על אף שהם עופות מים הם אינם נכנסים למים ואינם יודעים לשחות.
מיון

זוהי משפחה קטנה יחסית ובה 12 מינים בשלושה סוגים:
סוג תמירון (Himantopus )
תמירון מצוי (Himantopus himantopus)
תמירון לבן ראש (Himantopus leucocephalus)
תמירון שחור צוואר (Himantopus mexicanus)
תמירון הוואי (Himantopus knudseni)
תמירון שחור (Himantopus novaezelandiae)
סוג סייפן (Recurvirostra )
סייפן עקוד (Recurvirostra avosetta)
סייפן אמריקאי (Recurvirostra americana)
סייפן אוסטרלי (Recurvirostra novaehollandiae)
סייפן האנדים (Recurvirostra andina)
סוג ומין יחיד תמירון מפוספס (Cladorhynchus leucocephalus)
לישראל מגיעים המינים תמירון מצוי וסייפן עקוד.
סבב ה-ATP צ'לנג'ר

|    טורנירי טניס מקצועני |
| --- | --- | --- |
 טורנירי גראנד סלאם אוסטרליה אוסטרליה הפתוחה  צרפת רולאן גארוס  הממלכה המאוחדת אליפות וימבלדון  ארצות הברית ארצות הברית הפתוחה
| גברים (ATP) |  | נשים (WTA) |
| סבב ה-ATP גמר ה-ATP  מאסטרס 1000  סדרת 500  סדרת 250  דירוג ה-ATP  סבב ה-ATP צ'לנג'ר סדרת 125  טורנירי ITF  הסבב העולמי  גביע דייוויס  אולימפיאדה |  | סבב ה-WTA גמר ה-WTA  WTA 1000  WTA 500  WTA 250  דירוג ה-WTA  סבב ה-WTA צ'לנג'ר WTA 125  טורנירי ITF  הסבב העולמי  גביע בילי ג'ין קינג  אולימפיאדה |
סבב ה-ATP צ'לנג'ר (באנגלית: ATP Challenger Tour), עד 2008 היה ידוע בתור "סדרת ה-ATP צ'לנג'ר", הוא סבב טניס ברמה עולמית לגברים המאורגן על ידי התאחדות הטניסאים המקצוענים (ה-ATP). שחקנים שצוברים מספיק ניקוד בסבב זה, עולים להתחרות בסבב בדרג הראשון, סבב ה-ATP. הסבב בדרג השלישי מתחתיו הוא סבב הטניס העולמי של ה-ITF, שממנו מגיעים הרבה מהשחקנים המתחילים. ארגון הנשים המקביל הוא סבב ה-WTA צ'לנג'ר.
היסטוריה

אירועי הסבב צ'לנג'ר הראשונים נערכו בשנת 1978, עם 18 אירועי סבב. שניים נערכו בשבוע שמתחיל ב-8 בינואר, אחד באוקלנד ואחר בהובארט. האירועים הבאים נערכו בזה אחר זה החל מ-18 ביוני והסתיימו ב-18 באוגוסט בארצות הברית הבאה. מיקומי הסבב, לפי הסדר: שריבפורט, ברמינגהאם, אשוויל, ראלי, הילטון הד, וירג'יניה ביץ', וול. ולאחר מכן בקייפ קוד, לנקסטר (פנסליבניה) ובלינקולן, נברסקה בהתאמה. בשבוע שלאחר מכן התקיים אירוע אחד בסולט לייק סיטי, לאחר מכן שניים שיחקו בו זמנית בתל אביב ובסן רמון, קליפורניה, ואז אחד שיחק בשבוע שלאחר מכן בפסדינה. אירוע אחרון נערך חודש לאחר מכן בקיוטו. לשם השוואה, לוח הזמנים של 2008 ראה 178 אירועים בלמעלה מ-40 מדינות.
תחרויות

טורנירים בסבב ה-ATP צ'לנג'ר מחולקים למספר דרגות, בהתאם לכמות הנקודות המחולקת למנצחים באירועי הטורניר. אירועים אלו הם עבור טניסאים שמדורגים נמוך מכדי להתקבל לטורנירים בסבב ה-ATP, ומתחתיהם ישנו את סבב ה-ITF העולמי שמהווה שכבת מעבר של שחקנים חובבנים להיות שחקנים מקצוענים. בנוסף ישנם גם את טורניר הטניס האולימפי, גביע דייוויס, גביע הופמן וסבב הטניס העולמי של ה-ITF (רמה מתחת לסבב הצ'לנג'ר – נקרא גם "טורניר הפיוצ'ר") שכולם אינם מאורגנים על ידי ה-ATP, אלא על ידי ה-ITF או הוועד האולימפי הבינלאומי (IOC).
ניקוד התחרויות ב-ATP צ'לנג'ר

טורנירי צ'לנג'ר מציעים פרסים הכוללים הנעים בין $30,000 ל-$168,000+, אשר, יחד עם הטבות הטורניר שמספקים אירוח (אוכל ולינה) לשחקנים, קובע את מספר הנקודות ששחקן מקבל על ניצחון בכל משחק בטורניר. האירוח מניע את חלוקת הנקודות במעלה רמה אחת והנקודות לזוכה הכוללות נעות בין 80 נקודות לטורניר של 40,000‏$ ל-125 נקודות לטורניר של 220,000‏$ עם אירוח. לעומת הטורנירים ברמת סבב ה-ATP הרגיל מציעים פרסים כולל של $400,000 עד למעלה מ-$6 מיליון ונקודות לזוכים הכוללים מ-250 עד 1,500.
כנקודת התייחסות, דירוג השחקנים מבוסס על נקודות שנצברו ב-52 השבועות הקודמים, לשם השוואה בפברואר 2016, שחקן שצבר 550 נקודות ב-52 השבועות האחרונים ידורג מעט מתחת למיקום ה-100. 250 נקודות יביאו אותו לדירוג קצת מתחת למקום ה-200, בעוד שעם 100 נקודות הוא יגיע למקום ה-425 בערך, ו-50 נקודות ישימו אותו מעט מתחת למקום ה-600. אז נקודות דירוג שנצברו בצ'לנג'רס יכולות לעזור לשחקן בדירוג נמוך לעלות במהירות בדירוג. הנקודות מוענקות באופן הבא:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| קטגוריית הטורניר | W | F | SF | QF | R16 | R32 | Q |
| סדרת 125 | 125 | 75 | 45 | 25 | 11 | 5 | 5 |
| סדרת 110 | 110 | 65 | 40 | 20 | 9 | 5 | 4 |
| סדרת 100 | 100 | 60 | 35 | 18 | 8 | 5 | 4 |
| סדרת 90 | 90 | 55 | 33 | 17 | 8 | 5 | 4 |
| סדרת 80 | 80 | 50 | 30 | 16 | 7 | 3 | 4 |
| סדרת 50 | 50 | 30 | 17 | 9 | 4 |  | 3 |
ראו גם

סבב ה-ATP
התאחדות טניס הנשים (WTA)
הסבב העולמי לנשים (WTA)
נס בדאלונה

היכל יד אליהו ב-1964
נס בדאלונה הוא כינוי למשחק כדורסל שנערך ב-2 במרץ 1967 בהיכל יד אליהו בתל אביב בין מכבי תל אביב לחובנטוד בדאלונה, במסגרת רבע גמר הגביע האירופי למחזיקות גביע. המשחק היה השני בשלב רבע הגמר, והקבוצות הגיעו אליו לאחר תוצאה של 101:69 לטובת בדאלונה במשחק הראשון בספרד. בסיום המשחק ניצחה מכבי תל אביב בתוצאה 83:51, תוצאה שכפתה משחק שלישי, שבו ניצחה ועלתה לחצי הגמר. באותה עונה נוצחה מכבי בגמר המפעל על ידי איניס וארזה.
רקע

באותה עונה שוחק גביע אירופה למחזיקות גביע במתכונת של משחקי בית-חוץ בכל שלב, על פני סיבוב מוקדמות, סיבוב שני ורבע גמר, חצי גמר וגמר. מכבי תל אביב התחילה בסיבוב השני, בו שיחקה נגד אריס סלוניקי מיוון, ניצחה אותה בבית והפסידה בחוץ בתוצאה מספקת לעלייה. חובנטוד בדאלונה שיחקה גם בסיבוב המוקדמות, בו ניצחה ניצחון כפול את בנפיקה הפורטוגלית. בסיבוב השני שיחקה בדאלונה נגד לוויס הארלם ההולנדית, אותה ניצחה בבית והפסידה לה בחוץ בתוצאה מספקת.
שתי הקבוצות הגיעו למפגש הראשון במסגרת רבע הגמר, שנערך ב-23 בפברואר 1967 בפאבלו דה לה פלאנה בבדאלונה, במומנטום חיובי, אף על פי שסיכוייה של חובנטוד בדאלונה לנצח במשחק זה נראו טובים בהרבה. במשחק עצמו ידם של המקומיים הייתה על העליונה, כשמכבי בראשות המאמן יהושע רוזין מתפרקת, ובדאלונה מנצחת בתוצאה 101:69. המשחק קיבל את התפנית המרכזית שלו כשהחלונות נפתחו במהלכו עקב חום ששרר באולם והרצפה הפכה חלקלקה, דבר שהישראלים לא היו ערוכים אליו.
מהלך המשחק

המשחק השני נערך לאחר שבוע בהיכל יד אליהו הישן, שהיה ללא גג ובעל קיבולת של 5,000 צופים. הציפייה לעלייה לשלב הבא מהצד הישראלי לא הייתה גבוהה, אך הספרדים נמנעו משאננות, ומאמנם, אדוארדו קושרסקי, אמר כי קבוצתו מקווה "רק לא להפסיד באותה התוצאה". המשחק התנהל בצורה רגילה עד למחצית, כאשר בסיומה הובילה מכבי בתוצאה 28:24. בתחילת המחצית השנייה שינתה מכבי את שיטת ההגנה שלה להגנה אישית לוחצת, ובתוך שלוש דקות קלעה 12 נקודות ללא תגובה מהצד הספרדי, בהובלתו של טל ברודי. 8 דקות לאחר מכן התוצאה עמדה על 61:38. הפער המשיך לגדול, וחמש דקות לפני סיום המשחק התוצאה עמדה על 74:44. אחרי סלים של ברודי ותנחום כהן-מינץ עמדה התוצאה על 78:45 לטובת מכבי, תוצאה שהייתה מעלה אותה לחצי הגמר - הפרש של 33 נקודות. לקראת סיום המשחק הורחק ברודי מהמשחק לאחר שביצע חמש עבירות, דבר שהפחית משמעותית את היכולת ההתקפית של מכבי תל אביב. אחרי מספר שינויים במומנטום, כ-2 דקות לפני סיום המשחק, התוצאה הייתה 83:49 לטובת מכבי.
שתי הדקות האחרונות של המשחק התאפיינו בחוסר ריכוז משני הצדדים, כאשר הספרדים מחטיאים 4 קליעות עונשין רצופות והישראלים מחטיאים ומאבדים כדורים בהתקפה. 25 שניות לסיום המשחק, התוצאה כופה משחק שלישי - 83:51, הפרש של 32 נקודות לטובת המפסידים במשחק הראשון. הספרדים קלעו סל שניות לסיום, שהיה מעלה אותם לשלב הבא, אך זה נפסל על ידי השופט בטענה לצעדים. הכדור האחרון במשחק היה של מכבי תל אביב, אך גדעון פרייטג איבד אותו, והתוצאה בסיום נשארה 83:51.
| 0 | 1 | 2 | 3 | 4 |
| --- | --- | --- | --- | --- |
| 2 במרץ 1967 | ישראל מכבי תל אביב | 83‏–51 | ספרד חובנטוד בדאלונה | היכל יד אליהו, תל אביב, ישראל |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 5,000 שופטים: איטליה גיורגיו סטפנטוני |
|  | נקודות: ברודי (36) כהן-מינץ (24) שטרקמן (6) אבידן (6) הופמן (5) שפירא (4) פרייטג (2) | (סיקור) | נקודות: מרטינס (25) בוסקאטו (8) הוליארט (6) הוחס (6) גול (4) פה (2) |  |
לאחר המשחק

התוצאה לאחר שני משחקים הייתה שוויון, מה שלפי חוקי פיב"א, הגוף המארגן של המפעל, גרר משחק שלישי ומכריע. המשחק נערך ב-4 במרץ בתל אביב, ובו ניצחה מכבי תל אביב בתוצאה 75:51, כאשר חובנטוד בדאלונה מופיעה למשחק בהרכב חסר - ללא ארבעה משחקניה הבכירים, בראשות שחקן נבחרת ספרד פרנסיסקו בוסקאטו (אנ'). עקב כך שהקבוצה הספרדית הגיעה לישראל במשלחת מצומצמת של 10 שחקנים בלבד, ובמשחק השלישי בתל אביב שלושה היו מושבתים עקב מחלה, וכאשר יצאו בחמש עבירות שניים משחקני הקבוצה - נאלץ הקפטן הספרדי, לואיז, לשחק בארבע הדקות האחרונות כשהוא פצוע בקרסולו. מכבי תל אביב ניצלה חולשה זו והגדילה את ההפרש עד ל-24 לטובתה בסיום, למרות שסבלה מערב חלש של כהן-מינץ ומיכולת ממוצעת של מרבית שחקניה. חיים שטרקמן, לעומת זאת, הצטיין במשחק זה וקלע 20 נקודות, כאשר ברודי קולע 28.
שלב חצי הגמר הפגיש את מכבי תל אביב עם קבוצת בוטב מהעיר בורגס שבבולגריה, שניצחה בשלב הקודם את ויסלה קרקוב הפולנית. במשחק הראשון, שנערך ב-23 במרץ בתל אביב, ניצחה מכבי בהפרש של 31 נקודות, בתוצאה 91:60. ניצחון זה, יחד עם ה"נס" נגד בדאלונה, הביאו לקפיצה בהתעניינות ובסיקור של הכדורסל בכלל ושל משחקי מכבי תל אביב בפרט, ולהגברת הדרישה לשיפור ושיפוץ אצטדיון יד אליהו, מה שאכן קרה לבסוף, תקופה קצרה לאחר מכן.
במשחק השני, שנערך לאחר שבוע בעיר ימבול, ניצחה הקבוצה המקומית בתוצאה 68:67, שלא הספיקה לה להעפלה לשלב הבא. הקבוצה הישראלית לא עשתה מאמצים מיוחדים לניצחון במשחק לקראת סופו. שבתאי בן-בסט, כדורסלן מכבי, החטיא במתכוון שתי זריקות עונשין שלוש שניות לפני סיום המשחק, כשקבוצתו מפגרת בנקודה. ההוראה מרוזין, מאמן התל אביבים, לקראת סיום המשחק, הייתה להפסיד את המשחק כדי להימנע מהארכה (שלא ידוע באיזה תוצאה תסתיים). כתוצאה מכך עלתה מכבי תל אביב לגמר הגביע - ההעפלה הראשונה של קבוצת ספורט ישראלית לגמר אירופי.
בשלב הגמר פגשה מכבי תל אביב את קבוצת איניס מהעיר וארזה שבאיטליה, שניצחה בשלב הקודם את ספרטק ברנו. מיקומו של המשחק הראשון, באיטליה, נקבע בהגרלה, והוא נערך ב-7 באפריל. במשחק זה ניצחה הקבוצה המקומית בתוצאה 77:67, שהשאירה תקווה לזכייה בגביע אצל הישראלים. המשחק השני נערך בישראל ב-13 באפריל, ובו אמנם ניצחה מכבי בתוצאה 68:67, אך הפסידה את הגביע.
עשור לאחר המשחק הזה, בשנת 1977, נפגשו שוב הקבוצות בגמר גביע אירופה לאלופות. מכבי זכתה במשחק בתוצאה 77:78, וזכתה בגביע אירופה לראשונה בתולדותיה.
ראו גם

נס ז'לגיריס
נס מילאנו
הערות שוליים

↑  סיכוי מכבי תל אביב לעלות לחצי הגמר תלוי ביכולתה למנוע הפסד כבד ל"חובנטוד", מעריב, 23 בפברואר 1967
↑  היה היה: הקאמבקים הגדולים בהיסטוריית המועדון, באתר הרשמי של מכבי תל אביב בכדורסל
↑  הגיעו כדורסלני "חובנטוד" מבדלונה, דבר, 1 במרץ 1967
↑  יהושע כהנא, מכבי - חובנטוד 75:51, מעריב, 5 במרץ 1967 - המשך הכתבה, מעריב, 5 במרץ 1967
↑  מכבי תל־אביב בחצי גמר גביע אירופה: ניצח במשחק השלישי את חובנטוד 51:75 -; בוטאב בורגאס - יריבתה של מחזיקת הגביע הישראלי, דבר, 5 במרץ 1967
↑  על פי הכתבה בעיתון דבר, שטרקמן קלע 20 נקודות ושפירא 9. על פי מעריב קלע שטרקמן 18 נקודות, ואילו שפירא 11
↑  נ. בן אברהם, ההתלהבות - וההזדמנות, מעריב, 26 במרץ 1967
1 2  יהושע כהנא, כדורסלני מכבי ת"א חזרו הבוקר לישראל; רוזין: לראשונה בחיי נתתי הוראה להפסיד, מעריב, 2 באפריל 1967
↑  אהרון להב, פיב"א תגריל היום במדריד מקום עריכת משחק הגמר בין מכבי ת"א-איגניס וארזה, דבר, 2 באפריל 1967
↑  אהרן להב, "מכבי" ניצחה (67-68) אבל האיטלקים נטלו גביע־אירופה, דבר, 14 באפריל 1967
נבו-נדין-זרי

| --- | --- |
 לידה:  המאה ה־8 לפנה״ס 
 פטירה:  732 לפנה״ס 
 מדינה:  בבל 
 תפקיד:  מלך בבל 
 
נבו-נדין-זרי (Nabû-nādìn-zēri) היה מלך בבל ב־733–732 לפנה"ס, בנו ויורשו של נבונצר (747–734 לפנה"ס).
ביוגרפיה

שמו המלא נבו-נדין-זרי, מופיע רק ברשימת המלכים הבבליים A. בכרוניקת המלכים מנבונצר ועד שמש-שום-אוכין הידועה ככרוניקה 1, הוא מכונה נדין או נדינו. הקאנון של תלמי נותן את שמו כ-Νάδιος או Νάβιος, בדומה לגרסת הכרוניקה של שמו.
נבו-נדין-זרי עלה לשלטון זמן קצר לאחר הפלישות הראשונות של המדינה הנאו-אשורית שהתעצמה. הוא היה אחד מהמלכים שהיו בן זמנו של תגלת-פלאסר השלישי, המלך האשורי שעתיד לימים (729 לפנה"ס) לכבוש את בבל.
בשנה השנייה למלכותו, הוא הופל ונהרג בהתקוממות בראשות Nabû-šuma-ukīn, פקיד פרובינציאלי, שבתורו ישב על כס המלכות קצת יותר מחודש עד שהודח על ידי נבו-מוכין-זרי. לא נשתמרו טקסטים ידועים מתקופת שלטונו הקצרה. הפלת השושלת שלו והחלפתה במורד, אולי סיפקו לתגלת-פלאסר השלישי תירוץ לפלוש לבבל.
הערות שוליים

↑  Kinglist A, BM 33332 iv.
↑  Chronicle 1, I 13–15.
↑  A. K. Grayson (1975). Assyrian and Babylonian chronicles. J. J. Augustin. p. 229.
↑  J. A. Brinkman (2001). "Nabû-nādin-zēri".  In Erich Ebeling; Bruno Meissner; Dietz Otto Edzard (eds.). Reallexikon der Assyriologie und vorderasiatischen Archäologie: Nab-Nuzi. Walter de Gruyter. pp. 29–30.
↑  J. A. Brinkman (1984). Prelude to Empire: Babylonian Society and Politics, 747-626 B.C. Vol. 7. Philadelphia: Occasional Publications of the Babylonian Fund. pp. 41–42.
ניל סיסרגה

| --- | --- |

סיסרגה, 2016
 לידה:  23 באוגוסט 1986 (בן 38) בוסטון, מסצ'וסטס, ארצות הברית
 מדינה:  ארצות הברית
 מקום מגורים:  סומרוויל 
 כינויים נוספים:  Lemon Demon - Deporitaz - Trapezoid - Trapezzoid
 תקופת הפעילות:  מ-2000 
 מקצוע:  קומיקאי - שחקן - יוצר סרטים - מוזיקאי - יוטיובר - אנימטור
 בת זוג:  מינג דויל
 מספר צאצאים:  1
 http://neilcic.com/
 
ניל סיסרגה (באנגלית: Neil Cicierega; נולד ב-23 באוגוסט 1986) הוא אושיית רשת, קומיקאי, שחקן, יוצר סרטים, מוזיקאי, יוטיובר, אמן ואנימטור אמריקאי. הוא ידוע כממציא ז'אנר אנימציית הפלאש "Animutation", יוצר סדרת הבובות הפרודית "Potter Puppet Pals" ולהקת Lemon Demon, תחתיה הוציא מספר אלבומים. בנוסף, הלחין סיסרגה מספר אלבומי מאשאפ קומיים.
ילדותו

ניל סטיבן סיסרגה נולד בבוסטון, מסצ'וסטס, ב-23 באוגוסט 1986. לסיסרגה אח ושתי אחיות. אביו עבד כמתכנת ולכן הייתה לו גישה למחשב אישי מגיל צעיר. בילדותו החל סיסרגה לתכנת משחקי מחשב פשוטים באמצעות מנוע משחקים בשם Klik & Play (באנגלית).
החל מכיתה ד', הוא חונך בביתו יחד עם אחיו ואחיותיו. בעידוד הוריו הוא המשיך לפתח משחקי מחשב וכן להתנסות ביצירת אמנות דיגיטלית ומוזיקה ממוחשבת בפורמט MIDI. סיסרגה הפיץ קובצי מוזיקה שהלחין באתר MP3.com תחת הכינוי Trapezoid. לאחר שלהקה בעלת אותו השם ביקשה ממנו לשנות אותו, הוא שינה את כינויו ל-Deporitaz - אנגרמה של הכינוי המקורי.
פועלו ויצירותיו > Animutation

סיסרגה פרץ לתודעת הרשת בזכות סדרה של סרטוני פלאש סוריאליסטים שפרסם בשנת 2001, להם קרא "Animutation" ("אנימוטציה", הלחם של המילים "animation" ו-"mutation"). סרטונים אלו היוו מעין וידאו קליפים נונסנסיקליים ורווי אזכורים לתרבות הפופ של אותה העת לשירים בשפה זרה - לרוב ביפנית - שמילותיהם פורשו באופן מילולי ופונטי.
פועלו ויצירותיו > Lemon Demon

מאז 2003, סיסרגה הוציא כ-10 אלבומים באורך מלא כחלק מלהקתו, Lemon Demon (שד לימון). וידאו קליפ מונפש שיצר סיסרגה יחד עם האנימטור שון ווליז לסינגל הקומי "The Ultimate Showdown" (הקרב הגדול ביותר), הפך ויראלי וזכה למילוני צפיות בפורטל הפלאש Newgrounds ולאחר מכן גם ביוטיוב.
פועלו ויצירותיו > Potter Puppet Pals

משנת 2006, מפיק סיסרגה את סדרת הרשת הקומית "Potter Puppet Pals" (חברי הבובות של פוטר). הסדרה מוצגת כתיאטרון בובות ומהווה פרודיה אבסורדית לסדרת הספרים הארי פוטר. סיסרגה אף המחיז את הבובות בהופעות חיות בכנסי מעריצים של הארי פוטר. הפרק המצליח ביותר בסדרה, שעלה לרשת ב-2007, גרף מעל ל-198 מיליון צפיות, נכון לינואר 2022.
פועלו ויצירותיו > Windows 95 Tips, Tricks, and Tweaks

באוקטובר 2012, יצר סיסרגה את הבלוג הסאטירי "Windows 95 Tips, Tricks, and Tweaks" (טיפים, טריקים ושדרוגים למערכת ההפעלה Windows 95). דרך הודעות שגיאה וצילומי מסך ערוכים, הבלוג מציג את מערכת ההפעלה המיתולוגית כישות אפלה וצמאה לדם. הבלוג זכה לביקורות חיוביות מצד עיתונאות הרשת.
פועלו ויצירותיו > אלבומי Mouth

בשנת 2014, הפיק סיסרגה זוג אלבומי מאשאפ קומיים באופן עצמאי בשם "Mouth Sounds" ו-"Mouth Silence". בשנת 2017, הוציא סיסרגה אלבום נוסף בסדרה, "Mouth Moods", ושלוש שנים מאוחר יותר, בשנת 2020, שחרר אלבום רביעי, "Mouth Dreams".
המילה "Mouth" (פה) בכותרת כל האלבומים היא אזכור לשיר "All Star" של להקת Smash Mouth, שמופיע באופן עקבי בכל האלבומים כבסיס למאשאפ או כביצת פסחא. ארבעת האלבומים מוצעים בחינם כהורדה דיגיטלית מאתר האינטרנט של סיסרגה. האלבומים עושים שימוש רב במוזיקה משנות התשעים, זכו למיליוני צפיות באתר יוטיוב, והפכו לקאלט בקרב קהילות מסוימות ברשת.
חיים אישיים

סיסרגה מתגורר בסומרוויל, מסצ'וסטס. באוגוסט 2015 הוא נישא למאיירת מינג דויל. הוא אב לבת בשם דרסי.
דיסקוגרפיה > בתור Deporitaz

Outsmart (2000)
Microwave This CD (2001)
Dimes (2002)
Circa 2000 (2007)
דיסקוגרפיה > בתור Trapezoid

OC ReMix: Monkey Island 2: LeChuck's Revenge "Monkey Brain Soup for the Soul" (2002)
דיסקוגרפיה > Lemon Demon

Clown Circus (2003)
Live From The Haunted Candle Shop (2003)
Hip to the Javabean (2004)
Damn Skippy (2005)
Dinosaurchestra (2006)
View-Monster (2008)
Almanac 2009 (2009)
Live (Only Not) (2011)
I Am Become Christmas EP (2012)
Nature Tapes EP (2014)
Spirit Phone (2016)
דיסקוגרפיה > בתור ניל סיסרגה

Mouth Sounds (2014)
Mouth Silence (2014)
Mouth Moods (2017)
Not For Resale: A Video Game Store Documentary OST (2020)
Mouth Dreams (2020)
הערות שוליים

↑  Neil Cicierega, IMDB
↑  Neil Cicierega, Internet Person - XOXO Festival (2016), ‏18 בנובמבר 2016
↑  Lemon Demon, Bandcamp
↑  ניל סיסרגה, The Ultimate Showdown, Newgrounds, ‏22 בדצמבר 2005
↑  the Yule Ball: 2010 edition!, Harry and the Potters, ‏13 בספטמבר 2010
↑  ניל סיסרגה, Potter Puppet Pals: The Mysterious Ticking Noise, יוטיוב, ‏24 במרץ 2007
↑  ניל סיסרגה, Windows 95 Tips, Tricks, and Tweaks
↑  קת'רין טרנדאקוסטה, Messages From Your Old Abandoned Computer, Which Has Achieved AI, Gizmodo, ‏30 ביולי 2014
↑  טוני פלטצ'ר, Windows 95 Tips, Tricks, and Tweaks – a lovely parody of system messages, Wirefresh, ‏14 בנובמבר 2012
↑  למברט וריאס, I Don’t Remember Windows 95 Being This Terrifying, Technabob, ‏19 בנובמבר 2012
↑  קייטי רייף, “Mouth Sounds” is the punishing ’90s nostalgia mixtape the world deserves, The AV Club, ‏29 באפריל 2014
↑  קייטי רייף, The sequel to “Mouth Sounds” is here, and it’s laugh out loud horrifying, The AV Club, ‏22 ביולי 2014
↑  אג'א רומאנו, This '90s kid turned his love of a decade into the internet's best mashup albums, Vox, ‏7 במרץ 2017
↑  מינג דויאל, Meet Darcy, the best part of our 2018, Twitter, ‏31 בדצמבר 2018
↑  Not for Resale, IMDB
| --- | --- |
בקרת זהויות :  ISNI: 0000 0004 0659 3281  MusicBrainz: 68f8885e-0752-480f-bf84-6d2fc67cff80  VIAF: 590154260723924480007   WorldCat (עם VIAF): 590154260723924480007
מתמטיקה: דמותה ותכליתה

| --- | --- |

 מידע כללי
 מאת:  סאונדרס מקליין
 שפת המקור:  אנגלית 
 סוגה:  מסה
 הוצאה
 הוצאה:  הוצאת שפרינגר
 תאריך הוצאה:  1986 
 מספר עמודים:  476
 קישורים חיצוניים
 מסת"ב:  מסת"ב 978-0387962177
 
מתמטיקה: דמותה ותכליתה (באנגלית: Mathematics: Form and Function) הוא ספר מתמטי-פילוסופי, אשר נכתב על ידי המתמטיקאי האמריקאי סאונדרס מקליין. לאורך הספר סוקר מקליין את המתמטיקה בכללותה, תוך שהוא בוחן את מקורותיה הרעיוניים, בעיותיה הפילוסופיות, וכן נושאים מתחום הפרקטיקה של המחקר המתמטי. הספר משמש ככר בו מקליין פורש את משנתו ודעותיו בנושאים אלו.
הרקע לכתיבת הספר

העניין של מקליין בפילוסופיה של המתמטיקה החל בגיל צעיר, בין היתר כאשר קרא בנערותו את ספרם של ראסל ווייטהד פריניקיפיה מתמטיקה. היות שנולד בשנת 1909, נעוריו של מקליין ותחילת דרכו כמתמטיקאי עברו עליו בשנות ה-20 וה-30, שנים בהן העיסוק ביסודות המתמטיקה ובפילוסופיה שלה היה פעיל מאוד (בין היתר עקב "משבר היסודות" שהתרחש בשנים אלו). ייתכן שבהשפעת הסביבה הזו, מקליין בחר לעשות את עבודת הדוקטורט שלו (1933) בתחום הלוגיקה המתמטית, באוניברסיטת גטינגן, בהנחייתו של פאול ברנייס (Paul Bernays) - מגדולי החוקרים בתחום הלוגיקה המתמטית באותה עת.
לאורך העשורים שלאחר מכן, רמת העניין של מרבית המתמטיקאים בתחום היסודות והפילוסופיה של המתמטיקה פחתה במהירות. אף שמקליין מעולם לא איבד עניין בפילוסופיה של מתמטיקה, הוא הרגיש שמדובר בתחום שקשה מאוד לתרום לו תרומה בעלת ערך, ומיעט יחסית לעסוק בנושא בשנים אלו. מחקרו של מקליין עבר לתחומי האלגברה והטופולוגיה האלגברית, מה שיוביל אותו בהמשך לייסד את תורת הקטגוריות ואת האלגברה ההומולוגית יחד עם שותפו, סמואל אילנברג.
מקליין מספר שבעיניו עבודות רבות העוסקות בפילוסופיה של המתמטיקה מתבססות על גישה מוטעית, מכיוון שהן אמנם מכילות דיונים רבים בנוגע לטיבם ומציאותם של אובייקטים מתמטיים, אך דיונים אלו מתבססים לרוב רק על החלקים האלמנטריים ביותר של המתמטיקה עצמה. יתר על כן, מחבריהן של עבודות אלו לעיתים קרובות אף כלל לא מכירים לעומק את חלקיה המתקדמים של המתמטיקה המודרנית - מקליין מציין את ויטגנשטיין כדוגמה למי שלדעתו כשל בנקודה זו. להשקפתו של מקליין, כדי שפילוסופיה של המתמטיקה תהיה באמת משכנעת, היא צריכה קודם כל להתבסס על בחינה רעננה של מה יש במתמטיקה. רק כך, מול חומר הראיות הרלוונטי, ניתן יהיה לגבש פילוסופיה רלוונטית של המתמטיקה.
לכן, מקליין גמר אומר לכתוב ספר שבו יתאר דעותיו באשר לפילוסופיה של המתמטיקה, כאשר הטענות הפילוסופיות יוצגו כנגד חומר רב הסוקר את המקור והמשמעות של חלקים נרחבים מהמתמטיקה המודרנית, בהתאם לעקרון שהוא הציג.
הספר מבוסס על מאמציו של מקליין לגבש פילוסופיה של המתמטיקה בארבע השנים שקדמו להוצאתו (1982-1986), ובפרט על סמינרים והרצאות שונות שמקליין העביר בנושא בתקופה זו, במיוחד סמינר שנתי בנושא שנערך על ידו באוניברסיטת שיקגו.
לקריאה נוספת

(2005) Saunders Mac Lane: A Mathematical Autobiography
הערות שוליים

↑  LANE, SAUNDERS MAC., SAUNDERS MAC LANE : a mathematical autobiography., AK PETERS, 2019, ISBN 0-367-44648-0
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתמטיקה: דמותה ותכליתה".
סאווריו, נסיך בורבון-פארמה

פרנסיסקו חבייר, נסיך בורבון-פארמה (בספרדית: Francisco Javier de Borbón Parma), הידוע בשמו האיטלקי סאווריו (באיטלקית: Saverio di Borbone-Parma‏; 25 במאי 1889 - 7 במאי 1977) היה בנו של רוברטו הראשון, דוכס פארמה ואחיה של זיטה, קיסרית אוסטריה ומלכת הונגריה. היה ראש בית בורבון-פארמה מ-1974 עד מותו. כמו כן הוא היה מנהיגם של הקרליסטים, והתובע לכתר ספרד תחת השם חבייר הראשון.